Sabeh és

Sabeh és inggih punika satunggil rupa présipitasi padet. Puniki matiosan saking wiji és (basa Inggris Amérika "sleet"), yadiastun makakalih ketah masilur. Sabeh és puniki madaging bola-bola utawi bongkahan és sané nénten marupa, sané sané soang-soang kasengguh batu es’. Wiji és ketahné tedun ring cuaca dingin, sapunika panglimbakan sabeh és sanget kasranta ri kala suhu pamukaan éndép.

Mabinayan sareng rupa présipitasi toya és liyanan, minakadi lemi és (sané kakaryanin saking és rime), wiji és (sané langkung alit tur tembus sinar), saha salju (sané madaging belahan utawi jaum kristal alit lan alus), sabeh és ketah maukuran diaméter riantara  lan . kode lapuran METAR antuk sabeh es  utawi agengan punika GR, raris sabeh és alitan lan lemi es makodé GS.

Sabeh és minab wénten selami makéhan badai tatit (santukan kaasilang olih cumulonimbus), taler ring doh  saking badai ina. Pangadegan sabeh és muatang lingkungan sareng gerakan udara nuju duur sané kuat ring sajeroning badai tatit ina (mersib sareng tornado) lan panuunan kategehan titik beku. Ring wawengkon lintang tengah, sabeh és kaadegang ring nampek pahan jero benua, raris ring wawengkon tropis, sabeh és ketah kawatesin ring élevasi sané tegeh.

Wénten métode sané kasedia antuk nguningin badai tatit pangasil sabeh és nganggén citra satelit cuaca miwah radar cuaca. Sabeh és ketahné ulung sareng kagelisan sané langkung tegeh nyarengin ngagengangné ukuran, yadiastun wénten faktor-faktor sané ngéwehin minakadi pangéncéhan, gesekan sareng udara, angin, lan interaksi sareng sabeh tur sabeh és liyanan prasida ngalonang ulungné ipun saking atmosphir Gumi. Pakéling cuaca jelék kamedalang antuk sabeh és rikala batu ngantos ukuran sané ngerusak, santukan prasida ngeranayang karusakan sérius majeng wangunan pakaryan manusa, lan, sané pinih ketah, entikan petani.

 Pustaka